Newmont Corporation

Newmont Corporation – didžiausia pasaulyje aukso kasybos bendrovė,Top 10 biggest gold mining companies in the world, Mining.com, 2019 m. liepos 4 d. Nuoroda tikrinta 2020-06-11. įsikūrusi Grinvud Vilidže, Kolorado valstijoje, Jungtinėse Amerikos Valstijose. Bendrovei priklauso aukso kasyklos JAV (Nevadoje, Kolorade), Kanadoje (Ontarijo, Kvebeko provincijose), Meksikoje, Dominikos Respublikoje, Australijoje, Ganoje, Argentinoje, Peru ir Suriname. Be aukso bendrovė kasa ir varį, sidabrą, cinką ir šviną. „Newmont“ turi 16 600 nuolatinių darbuotojų, dar 15 000 dirba bendrovėje pagal sutartis.

„Newmont Corporation“ – vienintelė aukso kasybos bendrovė, patenkanti į „Standard & Poor‘s 500“ akcijų rinkos indeksą.Danielle Bochove, As S&P 500 Stumbles, a Gold Miner Wins the Market, Bloomberg, 2019 m. kovo 14 d. Archyvuota 2019-09-02. Nuoroda tikrinta 2020-06-11.

 Istorija 
1916 m. amerikiečių inžinierius ir politikas Viljamas Boisas Tompsonas (William Boyce Thompson) įkūrė „Newmont Company“ holdingo bendrovę naftos, dujų ir kasybos investicijoms. Bendrovę pavadino pagal Montanos, kurioje užaugo, ir Niujorko, kuriame praturtėjo, pavadinimus. 1921 m. bendrovė įregistruota „Newmont Corporation“ pavadinimu, nuo 1925 m. jos akcijos parduodamos viešai.

1929 m. bendrovė Kalifornijoje įsigijo pirmąją aukso kasyklą, XX a. viduryje – kasyklų Namibijoje ir Pietų Afrikoje. Septintajame dešimtmetyje „Newmont Corporation“ rado didžiausią XX a. aukso telkinį Šiaurės Amerikoje – Karlino nedarną Nevados valstijoje, ir pradėjo eksploatuoti pirmąjį atvirąjį aukso karjerą pasaulyje. Devintojo dešimtmečio pabaigoje bendrovė reorganizavosi, atsisakė naftos, dujų, akmens anglies verslo, perkėlė pagrindinę būstinę iš Niujorko į Denverį, vėliau (2008 m.) – į Grinvud Vilidžą. 2001 m. susijungė su „Battle Mountain Gold“ bendrove, 2002 m. įsigijo „Normandy Mining Limited“ bei „Franco-Nevada Mining Corporation“, 2007 m. – „Miramar Mining Corporation“, 2019 m. – „Goldcorp“ bendroves.

 Veikla 
2019 m. „Newmont Corporation“ kasyklose iškasta 6,3 mln. uncijų aukso. Bendrovės išžvalgytos aukso atsargos siekė 100,2 mln. uncijų.Newmont Announces Full Year and Fourth Quarter 2019 Results, Newmont, 2020 m. vasario 20 d. Nuoroda tikrinta 2020-06-11. 2020 m. bendrovei priklausė kasyklos:2019 Annual Report and Form 10-K , Newmont, The World’s Leading Gold Company. p. 35–43, 51–53. Nuoroda tikrinta 2020-06-11.
 Kasykla Šalis Newmont dalis Kasyklos tipas Metalai Aukso gavyba 2019 m. (uncijos) Metalų atsargos 2019 m. gruodžio 31 d. (uncijos, svarai) Kripl Kriko ir Viktoro aukso kasykla  100 % Karjeras Auksas 322 000 2,8 mln. oz Nevados aukso kasyklos  38,5 % Šachtos, karjerai AuksasVarisSidabras 710 000 18,6 mln. oz380 mln. lb14,76 mln. oz Éléonore kasykla  100 % Šachta Auksas 246 000 1,3 mln. oz Maselvaito kasykla  100 % Šachta Auksas 3 000 2,1 mln. oz Porcupine kasykla  100 % Šachtos, karjeras Auksas 223 000 2,8 mln. oz Raudonojo ežero kasykla  100 % Šachta Auksas 113 000 1,3 mln. oz Peñasquito kasykla  100 % Karjeras AuksasSidabrasŠvinasCinkas 129 000 8,1 mln. oz471,36 mln. oz3,26 mln. lb7,42 mln. lb Sero Negro kasykla  100 % Šachtos AuksasSidabras 334 000 2,6 mln. oz21,34 mln. oz Merian  75 % Karjerai Auksas 393 000* 3,5 mln. oz* Pueblo Vjecho kasykla  40 % Karjeras AuksasSidabras 287 000* 3,8 mln. oz*24,57 mln. oz* Janakočos kasykla  51,35 % Karjerai AuksasVarisSidabras 270 000* 3,6 mln. oz*740 mln. lb*52,61 mln. oz* Ahafo kasykla  100 % Karjerai, šachta Auksas 643 000 9,6 mln. oz Akyem kasykla  100 % Karjeras Auksas 422 000 2,6 mln. oz Bodingtono aukso kasykla  100 % Karjerai AuksasVaris 703 000 11,9 mln. oz1,23 mln. lb Tanamio kasykla  100 % Šachta Auksas 500 000 5,7 mln. oz
* „Newmont Corporation“ dalis

Be to, bendrovė turėjo 50 % dalį Super Pit aukso kasykloje Australijoje, kurioje 2019 m. iškasti 228 tūkst. uncijų aukso („Newmont Corporation“ dalis). Kasykla parduota 2020 m. sausį.

 Šaltiniai 

 Nuorodos 
 Newmont oficialus tinklalapis

Kategorija:JAV įmonės
Kategorija:Kalnakasybos bendrovės